Islamska Država
Islamska Država, ranije poznata kao Islamska država Iraka i Levanta (IDIL), ili Islamska država Iraka i Šama (IDIŠ) jeste međunarodno nepriznata država i džihadistička grupa. Ova grupa je aktivna na području Iraka i Sirije gdje je počinila mnogobrojna ubistva, silovanja, masakre nad civilnim stanovništvom, etničko čišćenje, pljačke i uništavanje antičkog kulturnog blaga u ovim zemljama. Grupa je opisana od strane Ujedinjenih Nacija, Izraela, Filipina te zapadnih i srednjoistočnih medija kao teroristička grupa i određena je kao strana teroristička organizacija od strane SAD-a, Ujedinjenog Kraljevstva, Australije, Kanade, Indonezije i Saudijske Arabije. Ujedinjene Nacije i Amnesty International su optužili grupu zbog teških povreda ljudskih prava.